**VÝZVA NA PREDLOŽENIE CENOVEJ PONUKY**

zadávanie zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

názov predmetu zákazky:

#### Zberný dvor Martinček

##### Identifikácia verejného obstarávateľa

Názov: Obec Martinček

 Sídlo: Martinček, 034 95 Martinček

 IČO: 00 315 630

 DIČ: 2020589703

 Telefón: 044/435 12 03

 Kontaktná osoba: Juraj Bobek, starosta

 e-mail: ou@martincek.sk

##### Názov predmetu zákazky

Zberný dvor Martinček

1. **Druh zákazky**

Tovary

Typ zmluvy: Kúpna zmluva v zmysle § 409 a nasl. zák. č. 513/1991 Zb. Obchodného zákonníka v znení neskorších predpisov ako výsledok verejného obstarávania.

Pre každú časť predmetu zákazky bude uzatvorená samostatná zmluva s úspešným uchádzačom v príslušnej časti.

Podrobné vymedzenie zmluvných podmienok na dodanie požadovaného predmetu zákazky pre jednotlivé časti, je/sú uvedené *v prílohe č. 4 – Obchodné podmienky dodanie predmetu zákazky – návrh kúpnej zmluvy* (pre každú časť predmetu zákazky je samostatná zmluva).

1. **Variantné riešenia**

**(PLATÍ PRE VŠETKY ČASTI PREDMETU ZÁKAZKY SPOLOČNE)**

Záujemcom sa neumožňuje predložiť variantné riešenie vo vzťahu k požadovanému predmetu zákazky.

Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

##### Rozdelenie predmetu zákazky na časti

Zákazka je rozdelená na 3 časti.

**Časť 1: Traktor**

**Časť 2: Váha**

**Časť 3: Kontajnery**

**Časť 1 sa skladá:**

Traktor – 1ks

Traktorová vlečka – 1ks

Traktorový čelný nakladač – 1ks

**Časť 2 sa skladá:**

Plošinová váha prenosná – 1ks

**Časť 3 sa skladá:**

Veľkokapacitný kontajner – 2ks

Zberná nádoba – 1ks

Zberné kontajnery – 2ks

Zberná nádoba – 2ks

Zberná nádoba na šatstvo – 1ks

Uchádzač môže predložiť svoju ponuku na jednu časť, dve časti alebo všetky časti predmetu zákazky.

Každá časť predmetu zákazky bude samostatne vyhodnocovaná a bude predmetom samostatnej Kúpnej zmluvy.

##### Predmet a opis predmetu zákazky

Dodanie strojov, prístrojov, zariadení, techniky a náradia v rámci zabezpečenia aktivity Triedený zber komunálnych odpadov realizovaného v rámci predkladaného projektu **Zberný dvor Martinček** v rámci výzvy OPKZP-PO1-SC111-2017-33 vyhlásenej Ministerstvom životného prostredia SR ako Riadiaceho orgánu pre Operačný program Kvalita životného prostredia.

Podrobné vymedzenie predmetu zákazky je uvedené v *prílohe č. 3 – Opis predmetu zákazky a vlastný návrh plnenia uchádzača na predmet zákazky* pre časť 1 až časť 3.

|  |  |  |
| --- | --- | --- |
|  | **názov** | **Počet ks** |
| Časť 1 | Traktor 4x4 | 1 ks |
| Traktorová vlečka | 1 ks |
| Traktorový čelný nakladač | 1 ks |
| Časť 2 | Plošinová váha prenosná | 1 ks |
| Časť 3 | Veľkokapacitný kontajner  | 2 ks |
| Zberná nádoba (objem max.500 l) | 1 ks |
| Zberné kontajnery  | 2 ks |
| Zberná nádoba (objem max. 240 l) | 2 ks |
| Zberná nádoba na šatstvo | 1 ks |

**Požiadavky verejného obstarávateľa:**

**Záruka:** min. 24 mes. odo dňa odovzdania a prevzatia dodávky (uvedené platí pre všetky položky každej časti predmetu zákazky)

**Prvé zaškolenie obsluhy:** min. 2 zamestnancov verejného obstarávateľa (uvedené platí pre všetky položky každej časti predmetu zákazky)

##### Predpokladaná hodnota zákazky

Celková predpokladaná hodnota zákazky je **45 113,33 EUR bez DPH / 54 136,00 EUR s DPH,**

z toho pre

**Časť 1 vo výške 33 796,67 bez DPH**

**Časť 2 vo výške 4 396,67 bez DPH**

**Časť 3 vo výške 6 920,00 bez DPH**

Verejný obstarávateľ neposkytuje zálohu ani preddavky na plnenie.

##### Miesto dodania predmetu zákazky

**(PLATÍ PRE VŠETKY ČASTI PREDMETU ZÁKAZKY SPOLOČNE)**

Sídlo verejného obstarávateľa

##### Spoločný slovník obstarávania (CPV)

Časť 1: 16700000-2 – Traktory/ťahače,

 16000000-5 – Poľnohospodárske stroje,

 43250000-0 – Čelné lopatové nakladače

Časť 2: 38311000-8 - Elektronické váhy a ich príslušenstvo

Časť 3: 34928480-6 – Kontajnery a nádoby na odpad a odpadky

##### Lehota na dodanie alebo dokončenie predmetu zákazky

**(PLATÍ PRE VŠETKY ČASTI PREDMETU ZÁKAZKY SPOLOČNE)**

Najneskôr do 4 mesiacov od vystavenia objednávky zo strany kupujúceho a následného doručenia objednávky predávajúcemu.

##### Podmienky financovania

Predmet zákazky sa bude financovať z prostriedkov Operačného programu Kvalita životného prostredia na obdobie 2014-2020, kde zdroje v rámci OP KŽP sú vo výške 95% a vlastné zdroje obce 5%. Zákazka je obstarávaná v rámci realizácie projektu s názvom *,,Zberný dvor Martinček“*, v  rámci výzvy OPKZP-PO1-SC111-2017-33 vyhlásenej Ministerstvom životného prostredia SR ako Riadiaceho orgánu pre Operačný program Kvalita životného prostredia.

Vzhľadom k tomu, že realizácia predmetu zákazky podlieha schváleniu procesu verejného obstarávania, verejný obstarávateľ si vyhradzuje právo zrušiť použitý postup zadávania zákazky v prípade, ak nebude predmetné verejné obstarávanie schválené kontrolným orgánom. Kúpna zmluva sa stáva platnou dňom jej podpisu a účinnou až po schválení verejného obstarávania kontrolným orgánom. V prípade, ak verejné obstarávanie nebude schválené, verejný obstarávateľ si vyhradzuje právo od zmluvy odstúpiť.

Verejný obstarávateľ si vyhradzuje právo zrušiť tento postup zadávania zákazky v súlade s § 57 ods. 2 zákona o verejnom obstarávaní (zmena okolností, za ktorých sa vyhlásilo verejné obstarávanie) aj v tom prípade, ak cena úspešného uchádzača prevýši predpokladanú hodnotu zákazky – **uvedené platí pre všetky časti predmetu zákazky spoločne.**

##### Podmienky účasti

**12.1 Podmienky účasti týkajúce sa osobného postavenia:**

**(PLATÍ PRE KAŽDÚ ČASŤ PREDMETU ZÁKAZKY SAMOSTATNE)**

**Podľa § 32 ods. 1 písm. e)** zákona, uchádzač preukáže, že je oprávnený dodávať tovar, ktorý zodpovedá predmetu zákazky - uchádzač predloží kópiu takéhoto dokladu a to buď výpis z OR SR alebo výpis zo Živnostenského registra SR, alebo ich ekvivalentom v súlade s § 32 ods. 4 a 5 ZVO.

**Podľa § 32 ods. 1 písm. f)** – sa tohto verejného obstarávania môže zúčastniť iba uchádzač, ktorý nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu – uchádzač preukáže doloženým čestným vyhlásením.

Uchádzač môže použiť vzor čestného vyhlásenia v zmysle prílohy č. 5 tejto výzvy na predkladanie ponúk.

**12.2 Podmienky účasti týkajúce sa technickej alebo odbornej spôsobilosti:**

**(platí iba pre časť 1 predmetu zákazky)**

**Podľa § 34 ods. 1 písm. a)** – uchádzač predloží zoznamom dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.

Uchádzač môže použiť vzor „zoznamu dodávok“, a/alebo „referencie“ v zmysle prílohy č. 6 tejto výzvy.

Verejný obstarávateľ bude pri vyhodnocovaní splnenia podmienok účasti technickej alebo odbornej spôsobilosti zohľadňovať referencie uchádzačov uvedené v evidencii referencií podľa § 12 ZVO, ak takéto referencie existujú.

V prípade, ak uchádzač preukazuje podmienky účasti týkajúce sa technickej alebo odbornej spôsobilosti prostredníctvom zverejnených referencií v evidencii referencií na stránke ÚVO, verejnému obstarávateľovi poskytne dostatočné informácie na jednoduché vyhľadanie zverejnenej referencie v rozsahu: *názov obstarávateľa, predmet referencie a dátum zverejnenia referencie*.

**Minimálna požadovaná úroveň štandardov pre:**

**Pre časť 1**

Zoznamom dodávok tovaru uchádzač preukáže dodanie tovaru rovnakého alebo podobného charakteru ako je predmet zákazky (**čiže traktor, alebo vlečka, alebo čelný nakladač, alebo iné zariadenie ktoré sa považuje za príslušenstvo k traktoru**) v kumulatívnej hodnote min. 33 000 EUR bez DPH, pričom zoznam musí preukazovať dodávku min. jedného traktora rovnakého alebo podobného charakteru ako je v predmete zákazky v hodnote min. 25 000 Eur bez DPH.

**Pre časť 2**

Verejný obstarávateľ nepožaduje preukázanie splnenia podmienky účasti podľa § 34 ods. 1 písm. a)

**Pre časť 3**

Verejný obstarávateľ nepožaduje preukázanie splnenia podmienky účasti podľa § 34 ods. 1 písm. a)

##### Podmienky poskytnutia súťažných podkladov

Súťažné podklady sú voľne prístupné na stránke obce [www.martincek.sk](http://www.martincek.sk)

##### Lehota a miesto predkladania ponúk, spôsob predkladanie ponúk.

**(PLATÍ PRE VŠETKY ČASTI PREDMETU ZÁKAZKY SPOLOČNE)**

Lehota na predkladanie ponúk – dátum: do **31.07.2019 do****09:00**

Ponuky prosíme predložiť písomne v elektronickej forme, zaslaním e-mailu s požadovanými dokumentami (skeny požadovaných dokumentov) na e-mailovú adresu umrianova@eupc.sk do lehoty predkladania ponúk.

Do predmetu e-mailu je potrebné uviesť „Zberny dvor Martincek“ – NEOTVARAT.

V prípade ak uchádzač predkladá ponuku na viac častí, uchádzač každú časť vo svojej ponuke jasne a jednoznačne uvedie / označí.

##### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

##### Kritériá na vyhodnotenie ponúk

**(Každá časť predmetu zákazky sa bude vyhodnocovať samostatne)**

Kritérium na vyhodnotenie ponúk:

**„Celková najnižšia cena v EUR s DPH pre danú časť“** resp. celková najnižšia cena pre danú časť, ak uchádzač je neplatca DPH.“

Navrhovaná cena bude vyjadrená v eurách ako konečná cena a zahŕňa všetky náklady spojené s predmetom zákazky. Ceny musia byť zaokrúhlené najviac na dve desatinné miesta.

Ak uchádzač nie je platiteľom DPH, uvedie cenu celkom a na skutočnosť, že nie je platiteľom DPH, upozorní v cenovej ponuke.

Uchádzač uvedie svoj návrh na plnenie kritérií na priloženom formulári **„Návrh na plnenie kritérií cenová ponuka“** v zmysle prílohy č. 2 tejto Výzvy.

##### Lehota viazanosti ponúk

**(PLATÍ PRE VŠETKY ČASTI PREDMETU ZÁKAZKY SPOLOČNE)**

Ponuky uchádzačov zostávajú platné počas lehoty viazanosti ponúk. Lehota viazanosti ponúk je stanovená do 31.03.2020

##### Vyhotovenie ponuky a obsah ponuky

Ponuka musí byť vyhotovená v písomnej listinnej forme, ktorá zabezpečí trvalé zachytenie jej obsahu, t.j. musí byť vyhotovená písacím strojom alebo tlačiarenským zariadením výpočtovej techniky.

Predložená ponuka musí byť **podpísaná** štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v jeho mene v záväzkových vzťahoch.

**Ponuka musí obsahovať minimálne:**

**1.** Identifikačné údaje uchádzača – podľa prílohy č. 1 tejto Výzvy

**2.** Doklady k podmienkam účasti v zmysle bodu 12. tejto Výzvy

**3.** Návrh na plnenie kritérií – podľa prílohy č. 2 tejto Výzvy *(pozn.: po podpise Kúpnej zmluvy s víťazným dodávateľom bude tvoriť prílohu č. 2 Kúpnej zmluvy – rozpočet)*

**4.** Doklady a dokumenty, ktorými uchádzač opíše a preukáže splnenie požiadaviek verejného obstarávateľa na predmet zákazky podľa *prílohy č. 3 - Opis predmetu zákazky a vlastný návrh plnenia uchádzača na predmet zákazky* pre Časť 1 až Časť 3 tejto Výzvy, (**t.j.** **vyplnený opisný formulár vrátane dokladov / dokumentov, ktorými uchádzač preukáže pravdivosť údajov uvedených vo vyplnenom opisnom formulári a ktorými uchádzač preukáže splnenie požiadaviek verejného obstarávateľa na predmet zákazky (napr. technické, produktové, katalógové listy a pod. na základe ktorých bude možné vyhodnotiť splnenie požiadaviek na predmet zákazky)).**

*(pozn.: po podpise Kúpnej zmluvy s víťazným dodávateľom bude vyplnený opisný formulár tvoriť prílohu č. 1 Kúpnej zmluvy – pre danú časť)*

**5.** Návrh kúpnej zmluvy – podľa prílohy č. 4 tejto Výzvy, doplnený o **identifikáciu uchádzača** v záhlaví a na konci návrhu zmluvy, ktorý musí byť **podpísaný** uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch a s doplnenou **cenou** v bode 4.1 článku 4 návrhu kúpnej zmluvy.

**6.** Čestné vyhlásenie v zmysle prílohy č. 5 tejto Výzvy

**18. Vyhodnotenie ponúk a oznámenie o výsledku vyhodnotenia ponúk**

**(platí pre každú časť predmetu zákazky samostatne)**

Otváranie a vyhodnocovanie ponúk bude neverejné.

Do vyhodnocovania budú zaradené ponuky uchádzačov, ktorý splnili podmienky účasti a ktorých ponuka splnila požiadavky verejného obstarávateľa na predmet zákazky stanovené vo výzve na predkladanie ponúk.

Verejný obstarávateľ vyhodnotí ponuky z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré poskytli uchádzači.

Oznámenie o výsledku vyhodnotenia ponúk:

Všetkým uchádzačom, ktorých ponuka sa vyhodnocovala, bude zaslané oznámenie o výsledku vyhodnotenia e-mailom.

Uchádzačovi, ktorý splní podmienky účasti, požiadavky na predmet zákazky a jeho cenová ponuka s DPH bude najnižšia, bude oznámené, že sa stal úspešným uchádzačom. Ostatným uchádzačom bude oznámené, že neuspeli spolu s odôvodnením neúspechu ich ponuky.

**19. Obhliadka miesta dodania predmetu zákazky**

Obhliadka miesta dodania nie je potrebná.

**20. Doplňujúce informácie**

Víťazný uchádzač sa zaväzuje dodržiavať povinnosti určené pre daný operačný program, a to najmä, nie však výlučne, povinnosti ohľadom archivácie dokumentov či výkonu kontroly/auditu/overovania na mieste príslušnými oprávnenými orgánmi, resp. inštitúciami.

**Prílohy tejto Výzvy:**

Príloha č. 1 Identifikačné údaje uchádzača - vzor

Príloha č. 2 Návrh na plnenie kritérií pre časť 1 až 3

Príloha č. 3 Opis predmetu zákazky pre časť 1 až 3

Príloha č. 4 Návrh kúpnej zmluvy pre časť 1 až 3

Príloha č. 5 Čestné vyhlásenie podľa § 32 ods. 1 písm. f) – vzor

Príloha č. 6 Zoznam dodávok tovaru / referencia - vzor

V Martinčeku, dňa 23.07.2019

................................................

Juraj Bobek, starosta